PTTGC วอลุ่มแน่น-บวกแรง 3% โบรกแนะซื้อเก็งกำไรก่อนขึ้น XD พรุ่งนี้-ปันผลหุ้นละ 1 บ.
PTTGC วอลุ่มแน่น-บวกแรง 3% โบรกแนะซื้อเก็งกำไรก่อนขึ้น XD พรุ่งนี้-ปันผลหุ้นละ 1 บ.
PTTGC วอลุ่มแน่น-บวกแรง 3% โบรกแนะซื้อเก็งกำไรก่อนขึ้น XD พรุ่งนี้-ปันผลหุ้นละ 1 บ.
29 ส.ค. 2562

ผู้สื่อข่าวรายงานง่า บริษัท พีทีที โกลบอล เคมิคอล จำกัด (มหาชน) หรือ PTTGC ณ เลา 14.46 น. อยู่ที่ระดับ 52.75 บาท บวก 1.50 บาท หรือ 2.93% ด้วยมูลค่าซื้อขาย 798.09 ล้านบาท ราคาหุ้นปรับตัวขึ้นแรงก่อนปันผลพรุ่งนี้

โดยบริษัทประกาศปันผลจากกำไรสะสมเป็นเงินสด 1.00 บาท/หุ้น กำหนดขึ้งเครื่องหมาย XD วันที่ 30 ส.ค.62 และกำหนดจ่ายเงินปันผลในวันที่ 13 ก.ย.62 โดยเมื่อคิดเงินปันผลตอบแทน  Dividend Yield (%) จะอยู่ระดับ 1.90%
บล.ซีจีเอส-ซีไอเอ็มบี แนะนำ ซื้อเก็งกำไร หุ้นกลุ่มพลังงานและปิโตรเคมีอย่าง PTT PTTEP TOP PTTGC IRPC SPRC IVL จากการที่ราคาน้ำมันดิบ WTI สามารถฟื้นตัวได้ 2.4% เมื่อวานนี้มาปิดที่ 54.93 ดอลลาร์/บาร์เรล จากการคาดการณ์สต๊อกน้ำมันดิบลดลงต่อเนื่อง
โดยหากพิจารณาราคาน้ำมันดิบในตลาดโลกจะพบว่าแม้ว่าจะมีความกังวลเพิ่มขึ้นต่อประเด็นสงครามการค้าระหว่างสหรัฐกับจีน แต่กลับพบว่าราคาน้ำมันดิบกลับไม่ปรับตัวลดลงไปทำจุดต่ำสุดใหม่ ณ ระดับ 51.09 ดอลลาร์/บาร์เรล เมื่อวันที่ 7/8/19 แต่ราคาหุ้นในกลุ่มส่วนใหญ่สวนทางกับราคาน้ำมันดิบคือปรับลดลงไปทำจุดต่ำสุดใหม่ของปีกันเกือบถ้วนหน้า
ซึ่งมองว่าเป็นโอกาสในการ ซื้อเก็งกำไร ระยะสั้นที่ดี โดยในกลุ่มต้นน้ำแนะนำ ซื้อเก็งกำไร PTTEP โดยมีราคาเป้าหมาย 137.50 บาท
ส่วนกลุ่มโรงกลั่นแนะนำ ซื้อเก็งกำไร TOP SPRC โดยมีราคาเป้าหมาย 77 บาทและ 11 บาท และกลุ่มปิโตรเคมีแนะนำ ซื้อเก็งกำไร PTTGC IRPC โดยมีราคาเป้าหมาย 58 บาทและ 4.70 บาท